CONVOCATÒRIA DE SUBVENCIONS PER A L'ORGANITZACIÓ D'ACTIVITATS DE FOMENT DE LA PARTICIPACIÓ ESTUDIANTIL PER AL CURS 2021/2022 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/17042)
  + [Valencià](/va/acuerdo/17654)






Selector de idioma

Leer

* [Español](/es/acuerdo/17299)
* [Valencià](/va/acuerdo/17058)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE SUBVENCIONS PER A L'ORGANITZACIÓ D'ACTIVITATS DE FOMENT DE LA PARTICIPACIÓ ESTUDIANTIL PER AL CURS 2021/2022[Butlletí Oficial Universitat d'Alacant](/ca/Publicacion)
=====================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE SUBVENCIONS PER A L'ORGANITZACIÓ D'ACTIVITATS DE FOMENT DE LA PARTICIPACIÓ ESTUDIANTIL PER AL CURS 2021/2022

Data d'aprovació
:   13/10/2021

Data de publicació
:   18/10/2021

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/17646)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/17425)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/17563)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE SUBVENCIONS PER A L'ORGANITZACIÓ D'ACTIVITATS DE FOMENT DE LA PARTICIPACIÓ ESTUDIANTIL PER AL CURS 2021/2022&url=https://www.boua.ua.es/va/acuerdo/17628)

**Títol:** CONVOCATÒRIA DE SUBVENCIONS PER A L'ORGANITZACIÓ D'ACTIVITATS DE FOMENT DE LA PARTICIPACIÓ ESTUDIANTIL PER AL CURS 2021/2022

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimecres, 13 d'octubre de 2021

CONVOCATÒRIA DE SUBVENCIONS PER A L'ORGANITZACIÓ D'ACTIVITATS DE FOMENT DE LA PARTICIPACIÓ ESTUDIANTIL PER AL CURS 2021/2022

I OBJECTE DE LES AJUDES

La Universitat d'Alacant, amb l'objectiu de promoure les activitats que tinguen com a finalitat fomentar la participació estudiantil i l'associacionisme, i complementar la formació cultural, científica i en valors de l'estudiantat, convoca ajudes per a la concessió de subvencions destinades a finançar l'organització d'activitats la realització de les quals estiga prevista entre l'1 d'octubre de 2021 i el 16 d'octubre de 2022.

Mitjançant aquesta convocatòria es pretén donar suport a totes aquelles activitats que contribuïsquen a fomentar la creació d'aquest espai de debat i creativitat, que genere coneixement al nostre voltant, possibilite la connexió amb els valors de la igualtat, la sostenibilitat, la integració o la cooperació i, per descomptat, done compliment a l'article 2 i títol III del nostre Estatut.

El Consell d'Estudiants tramita les subvencions per a finançar activitats i accions que fomenten la participació de l'estudiantat.

II TIPUS D'AJUDA I QUANTIA

El procediment d'adjudicació de les subvencions d'aquesta convocatòria es regeix pels principis següents:

1. Publicitat, transparència, concurrència i objectivitat.

2. Eficàcia en el compliment dels objectius fixats per l'administració atorgant.

3. Eficiència en l'assignació i utilització dels recursos públics.

Se subvencionaran fins a cinc activitats per període, independentment de les quantitats sol·licitades, i es donarà prioritat a les sol·licituds realitzades en data anterior. Excepcionalment, es podrà  subvencionar una sisena activitat addicional. L'excepció serà valorada per la Comissió de Valoració.

Queden excloses d'aquesta convocatòria:

-Les sol·licituds per a l'adquisició de material inventariable, com també les despeses en restauració.

-Les sol·licituds de publicació d'activitats docents o investigadores.

No se subvencionaran, i seran desestimades, totes les propostes d'activitats que se solapen o siguen anàlogues a les ja organitzades i desenvolupades per la Universitat d'Alacant des d'altres àmbits. També seran desestimades les sol·licituds per a activitats ja subvencionades íntegrament per altres mitjans.

QUANTIA DE LES AJUDES

La quantia màxima per associació  no podrà superar els 1.500 euros per curs acadèmic.

III. BENEFICIARIS

Podran presentar sol·licituds d'ajuda les associacions inscrites en el Registre d'Associacions Universitàries de la UA.

Quedaran excloses, en tot cas, les sol·licituds d'ajuda presentades per persones interessades que no hagueren justificat correctament una activitat ja subvencionada d'acord amb el que es preveu en convocatòries de cursos anteriors.

IV SOL·LICITUDS, LLOC I TERMINI

El termini de presentació de sol·licituds començarà l'endemà de la publicació d'aquesta convocatòria en el BOUA i finalitzarà el 8 de juliol del 2022, inclusivament.

Aquest termini es divideix en cinc períodes:

1 Des de l'endemà de la publicació en el BOUA fins al 29 d'octubre del 2021

2 Des del 30 d'octubre del 2021 fins al 28 de gener del 2022

3 Des del 29 de gener fins a l'11 de març del 2022

4 Des del 12 de març fins al 13 de maig del 2022

5 Des del 14 de maig fins al 8 de juliol del 2022

Les sol·licituds de subvencions es realitzaran a través de la pàgina web del Consell d'Estudiants en què es publique la convocatòria, i caldrà emplenar degudament el formulari disponible en <http://web.ua.es/es/consejo-estudiantes/>.

Només podran presentar sol·licituds les persones que ostenten la presidència o la secretaria de l'associació d'estudiants.

No es podrà presentar una mateixa sol·licitud en més d'un dels períodes de resolució.

V DOCUMENTACIÓ QUE CAL PRESENTAR

1. Al formulari de sol·licitud publicat en la pàgina web del Consell d'Estudiants s'adjuntarà els documents següents:

Annex I. Breu Memòria descriptiva de l'activitat en la qual haurà de constar:

a) Desenvolupament de l'activitat.

b) Objectius.

c) Relació de les persones que participaran o col·laborar en el desenvolupament. S'adjuntarà, si escau, un breu currículum vitae dels participants que no pertanyen a la UA per a la valoració de l'activitat proposada.

d) Destinataris als quals va dirigida.

e) Lloc de realització.

f) Calendari previst per al desenvolupament que haurà de realitzar-se abans del 13 de febrer del 2022 per a les del primer període, del 3 d'abril del 2022 per al segon període, del 5 de juny del 2022 per al tercer període, del 31 de juliol del 2022 per al quart període i del 16 d'octubre del 2022 per al cinquè període.

Annex II. Memòria econòmica. S'hi reflectiran els ingressos i les despeses previstes de l'activitat:

a) Ingressos. Es detallaran en la memòria econòmica tots els ingressos que, pels diferents conceptes, puga generar l'activitat:

-Inscripcions. S'hi hauran de reflectir els ingressos previstos per inscripcions.

-Altres ingressos. S'hi hauran de reflectir els ingressos previstos procedents d'institucions públiques o privades, com també els possibles ingressos sol·licitats en altres convocatòries de la Universitat d'Alacant.

En cas d'obtenir ingressos addicionals als inicialment plantejats, la subvenció concedida  podrà ser reduïda proporcionalment.

b) Despeses. Tenint en compte les exclusions d'aquesta convocatòria, la persona sol·licitant haurà d'indicar el/els concepte/s per als quals sol·licita l'ajuda.

c) Pressupost total de l'activitat.

Annex III. Justificació documental de l'ostentació de la presidència o la secretaria.

Haurà de ser un justificant de Junta Directiva expedit pel Registre d'Associacions de la Generalitat Valenciana. El justificant haurà de tenir una antiguitat inferior a 90 dies.

2. En el termini de 30 dies naturals des de la publicació de la resolució definitiva de cada període, les associacions hauran de facilitar al Consell d'Estudiants el certificat d'estar al corrent de les obligacions tributàries i amb la hisenda valenciana i, en el cas de tenir treballadors, certificat emès per la TGSS d'estar al corrent en les obligacions amb la Seguretat Social, com també l'imprès disponible en l'enllaç següent [https://sgeyc.ua.es/es/gestion-economica/documentos/-gestadm/com-pras/juridicas-es-va-pdf.pdf](https://sgeyc.ua.es/es/gestion-economica/documentos/-gestadm/compras/juridicas-es-va-pdf.pdf) amb les dades de l'associació.

3. En el termini de 30 dies naturals des de la finalització de l'activitat (en tot cas, abans del 18 de març del 2022 per a les del primer període, del 6 de maig del 2022 per al segon període, del 8 de juliol del 2022 per al tercer període, del 30 de setembre del 2022 per al quart període i del 18 de novembre del 2022 per al cinquè període) es presentarà escanejada a través de l'e-Administració i dirigida al Consell d'Estudiants una memòria de l'activitat realitzada amb un informe de les despeses, les còpies de la publicitat de l'activitat amb el logotip del Consell d'Estudiants, juntament amb fotocòpies de les factures abonades (s'hi haurà d'incloure un informe de cada factura amb les persones beneficiàries d'aquesta, quan siga procedent) en les quals haurà de constar el CIF de l'associació i el nom de l'activitat.

VI RELACIÓ D'ADMESOS I EXCLOSOS

En el termini de 3 dies hàbils comptador des de la data de finalització de cadascun dels cinc períodes per a la presentació de sol·licituds es publicarà en la pàgina web del Consell d'Estudiants el llistat de sol·licituds presentades.

En aquesta publicació es relacionaran tant les sol·licituds admeses com les que els falte algun requisit corregible que, en el termini màxim de 3 dies, es podran esmenar per part de les persones sol·licitants.

VII. CRITERIS DE VALORACIÓ  DE LES SUBVENCIONS

1 Per a la concessió de les subvencions d'aquesta convocatòria es tindrà present l'adequació de la proposta a la finalitat de la convocatòria, l'interès de l'activitat, les persones destinatàries i assistents previstes, la viabilitat i la relació cost-destinatari.

2 De la mateixa manera, seran prioritàries a l'efecte de la valoració, les propostes que promoguen activitats que impliquen la formació en principis, valors, actituds i comportaments d'acord amb les condicions universitària i ciutadana.

3 Es podrà requerir als sol·licitants les dades i les acreditacions que es jutgen necessàries per a la valoració de les propostes, com també la presentació de qualsevol document original segons el que estableix l'article 28 de la Llei 39/2015, d'1 d'octubre, del procediment administratiu comú de les administracions públiques.

4 Criteris de valoració de sol·licituds

Per a l'adjudicació de les subvencions, els criteris de valoració seran els següents:

a. L'interès de l'activitat, la viabilitat i l'adequació de la proposta a la finalitat de la convocatòria. Fins a 3 punts

b. Les propostes que promoguen activitats en la formació en principis, valors, actituds, coneixements i comportaments d'acord amb les condicions universitària i ciutadana. Fins a 2 punts

c. Les propostes que integren dues o més associacions. Fins a 3 punts

-Una associació = 0 punts

-Dues associacions = 1 punt

-Una o més associacions amb aval i certificat de col·laboració activa del Consell d'Estudiants = 3 punts.

d. El nombre de persones destinatàries i assistents previstes. Fins a 1 punt

e. La relació de l'activitat amb la Universitat d'Alacant i la celebració en espais de la mateixa universitat. Fins a 1 punt.

f. Innovació de la proposta. Fins a 1 punt

S'estableix una puntuació mínima per a la concessió de les subvencions de 5 punts.

VIII ÒRGAN DE VALORACIÓ I ADJUDICACIÓ DE LES SUBVENCIONS

Comissió de Valoració:

La composició de la Comissió de Valoració és la següent:

-La vicerectora d'Estudiants i Ocupabilitat o persona en qui delegue, que actuarà com a presidenta.

-El president del Consell d'Estudiants o persona en qui delegue, que actuarà com a secretari.

Vocals:

-El vicerector d'Estudis, Qualitat i Llengües o persona en qui delegue.

-La secretària general o persona en qui delegue.

- 3 membres de la Comissió Permanent del Consell d'Estudiants.

La comissió de Valoració serà l'encarregada de valorar les sol·licituds, aplicar els criteris de valoració establits en el punt 4 d'aquesta convocatòria i remetre a l'òrgan  instructor la proposta d'adjudicació.

La instrucció del procediment s'atribueix al Consell d'Estudiants

IX BAREMACIÓ I ADJUDICACIÓ DE LA CONVOCATÒRIA

El procediment de concessió de subvencions es tramitarà en règim de concurrència competitiva a partir de la publicació en el BOUA. A l'efecte d'aquesta convocatòria tindrà la consideració de concurrència competitiva el procediment mitjançant el qual la concessió de les subvencions es realitza mitjançant la comparació de les sol·licituds presentades a fi d'establir una prelació entre aquestes d'acord amb els criteris de prioritat referits abans i adjudicar, amb el límit fixat en la convocatòria dins el crèdit disponible, aquelles que hagen obtingut més valoració en aplicació dels esmentats criteris anteriorment.

La proposta de concessió de subvencions serà realitzada per la Comissió de Valoració mitjançant resolució provisional en les dates següents:

Del 3 al 12 de novembre, per a propostes presentades fins al 29 d'octubre del 2021.

Del 2 a l'11 de febrer, per a propostes presentades fins al 28 de gener del 2022.

Del 16 al 25 de març, per a propostes presentades fins a l'11 de març del 2022.

Del 18 al 27 de maig, per a propostes presentades fins al 13 de maig del 2022.

Del 13 al 22 de juliol, per a propostes presentades fins al 8 de juliol del 2022.

Una vegada transcorregut el termini de reclamacions en la resolució provisional, després de la resolució de les reclamacions presentades, s'elevarà a definitiva.

X PAGAMENT DE LES AJUDES

1. En aplicació de l'article 34 de la Llei 38/2003, general de subvencions, abans de fer efectiu l'avançament del 50% de la subvenció, com també en el moment de transferir el restant 50% una vegada justificades les despeses, l'entitat beneficiària haurà d'acreditar que es troba al corrent de les obligacions tributàries i amb la Seguretat Social, si escau.

2. S'abonarà el 50% del total de l'ajuda en el moment de l'adjudicació i l'altre 50% en finalitzar l'activitat i amb la justificació documental prèvia de les despeses realitzades. La justificació haurà de realitzar-se abans del 18 de març del 2022 per a les del primer període, del 6 de maig del 2022 per al segon període, del 8 de juliol del 2022 per al tercer període, del 30 de setembre del 2022 per al quart període i del 18 de novembre del 2022 per al cinquè període.

3. En el cas que les despeses justificades siguen inferiors a l'ajuda inicialment concedida, aquesta es limitarà a l'import efectiu i vàlidament justificat.

4. En cas de no justificació de l'ajuda concedida, la quantitat anticipada haurà de ser reintegrada. En cas que les quantitats sol·licitades per a determinats conceptes no resulten fidels a la realitat, les quantitats hauran de ser reintegrades. En qualsevol d'aquests dos casos les associacions podran ser sancionades amb no poder concórrer a futures convocatòries del Consell d'Estudiants en el termini de dos cursos acadèmics.

XI MARC LEGAL I PRESSUPOSTARI

La dotació màxima d'aquesta convocatòria és de 25.000 euros, que es troben consignats en el capítol IV (centre de despesa 6060-orgànica 03508T5948) del Consell d'Estudiants de la Universitat d'Alacant. L'execució d'aquesta dotació està supeditada a la disponibilitat de liquiditat de la Universitat d'Alacant.

La subvenció assignada a cada ajuda s'ajustarà a allò que estableix la Llei 38/2003, de 17 de novembre, general de subvencions; les regulacions, els requisits i els termes establits per les normes de funcionament intern de la UA i allò que estableix aquesta convocatòria.

La subvenció global no pot superar mai el 100% de la despesa de l'activitat.

XII OBLIGACIONS DE LES PERSONES BENEFICIÀRIES

Els beneficiaris hauran:

1. D'estar al corrent de les obligacions amb la Universitat d'Alacant, i hauran de presentar en la Secretaria General la memòria econòmica i d'activitats, com també el programa per a l'any en curs o qualsevol modificació de la informació registral, segons s'estableix en el Reglament del Registre d'Associacions Universitàries de la Universitat d'Alacant aprovat en Consell de Govern del 29 de maig (BOUA de 31/05/2013), com també presentar-les en la Secretaria General del Consell d'Estudiants.

2. De complir l'objectiu descrit en la memòria i realitzar l'activitat que fonamenta la concessió de les subvencions. En aquest sentit, les persones sol·licitants i les executores de l'activitat hauran de gestionar la publicitat, la reserva d'espais (aules, salons, etc.) i la sol·licitud de mitjans audiovisuals o de qualsevol altra instal·lació de la UA.

3. De justificar (abans del 18 de març del 2022 per a les del primer període, del 6 de maig del 2022 per al segon període, del 8 de juliol del 2022 per al tercer període, del 30 de setembre del 2022 per al quart període i del 18 de novembre del 2022 per al cinquè) davant el Consell d'Estudiants el compliment dels requisits i condicions de les subvencions, com també la realització de l'activitat per a la qual va ser concedida. El pagament final de la subvenció es realitzarà després d'aquesta justificació, en els termes detallats en el punt X.2 d'aquesta convocatòria.

En aquest sentit, les persones sol·licitants adquireixen el compromís de realitzar l'activitat d'acord amb els termes i les condicions de la memòria presentada, per la qual cosa una vegada adjudicada l'ajuda no cabran modificacions substancials sobre el projecte inicial. Qualsevol altre tipus de modificació haurà de ser aprovada expressament.

4. De sotmetre's a les actuacions de comprovació que ha de fer l'òrgan concedent, com qualssevol altres de comprovació i control financer que puguen realitzar els òrgans de control competents, i aportar la informació que li siga requerida en l'exercici de les actuacions anteriors.

5. De conservar els documents justificatius de l'aplicació dels fons rebuts, incloent-hi els documents electrònics, en la mesura en què puguen ser objecte de les actuacions de comprovació i control.

6. D'adoptar les mesures de difusió o publicitat de l'activitat que exigisca el Consell d'Estudiants mitjançant la constància en aquesta publicitat del logotip del Consell d'Estudiants. A més, hi podran aparèixer com a "col·laboradores" les entitats que aporten finançament extern. Aquest requisit s'aplicarà a les activitats que es realitzen a partir de la resolució definitiva de l'ajuda concedida en aquesta convocatòria.

7. De procedir al reintegrament dels fons percebuts en els supòsits de no complir amb les obligacions anteriors.

8. En cas de no justificar l'activitat en el termini corresponent segons aquestes bases, es penalitzarà amb no poder participar en les següents convocatòries del Consell d'Estudiants en eixe curs acadèmic i el següent.

XIII PROTECCIÓ DE DADES

De conformitat amb el que estableix la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació.

En el marc dels tractaments esmentats, les seues dades no podran ser cedides, excepte obligació legal.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seu electrònica https://seuelectronica.ua.es/es/index.html

La informació addicional i detallada sobre protecció de dades, els drets i la política de privacitat de la Universitat d'Alacant pot consultar-la en l'enllaç següent: <https://seuelectronica.ua.es/es/privacidad.html>

La Universitat d'Alacant, d'acord amb la legislació vigent, es reserva el dret de gravar i arreplegar en qualsevol suport tècnic les conferències i xarrades, com també altres possibles esdeveniments que impliquen la realització de l'activitat concedida.

XIV. PUBLICITAT I NOTIFICACIONS

Atès el principi de transparència recollit en la Llei 40/2015, d'1 d'octubre, de règim jurídic del sector públic, i allò que estableix l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases i les dades d'aplicació es realitzaran en l'adreça web (<http://web.ua.es/es/consejo-estudiantes/consejo-de-estudiantes.html>), que substitueix la notificació a les persones interessades i té els mateixos efectes.

XV RECURSOS

Contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent, en el termini de dos mesos comptador a partir de l'endemà de la publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 6.4 de la Llei orgànica 6/2001, de 21 de desembre, d'Universitats i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació de la convocatòria davant la rectora, de conformitat amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

Davant les actuacions definitives de la Comissió de Valoració podrà interposar-se el recurs d'alçada previst en l'article 121 de la Llei 39/2015 en el termini d'un mes comptador des de l'endemà de les seues publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre'l. D'acord amb l'article 122 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims. L'oposició a aquests actes de tràmit podrà ser al·legada per les persones interessades per a la consideració en la resolució que pose fi al procediment.

La rectora,

PD de signatura, la vicerectora d'Estudiants i Ocupabilitat

(Resolució de 22 de desembre de 2020)

Rosario Isabel Ferrer Cascales





[Carretera Sant Vicent del Raspeig s/n  
03494 Sant Vicent del Raspeig - Alacant  
 Tel. 20 402 1391 - Fax 17 514 2155](https://www.google.es/maps/@57.406457,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12009&trk=tyah&trkInfo=tarId%8H3464123863660%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)